**Tisztelt Pedagógus!**

Járt már Ön Semmelweis Ignác szülőházában?

Tudta Ön, a Budai Vár alatt hírmondónak megmaradt kereskedőházban most Európa egyik legjelentősebb orvostörténeti múzeuma működik, amelyet nemcsak Semmelweisről neveztek el, hanem itt gyűjtik és mutatják be Semmelweis tárgyi és írásos hagyatéka mellett a magyar és egyetemes orvostudomány legfontosabb emlékeit?

Hallott már arról, hogy a Semmelweis Orvostörténeti Múzeum állandó kiállításának tárgyai között olyan különlegességek láthatók, mint az a csodálatos szépségű életnagyságú női viaszfigura, amelyet II. József adományozott 1789-ben a pesti egyetem orvosi fakultásának. Megtudhatjuk, hány címert sorakoztatott fel egy 17. századi fogatlan főúr azon az edényen, amellyel a levesét szürcsölte utolsó hónapjaiban, vagy hogyan változott a patikák mindennapi gyakorlata a középkor óta.

Észrevette, hogy a klasszikus állandó kiállításainkat látványos időszaki tárlatok egészítik ki, ahol a design is jelentős szerepet kap. A most látható „Az izgalom biológiája. Selye János és a stressz paradigma” kiállítás a kiállított tárgyak segítségével bemutatja, miként térképezte fel a tudomány a stressz jelenségét?

Volt már nálunk az osztályával? Kiállításainkat korszerű múzeumpedagógiai kínálat egészíti ki, amely különböző tantárgyakhoz kapcsolódik, természetesen az életkori sajátosságoknak megfelelően. A mellékletben például legújabb résztvevő színházi játékunk meghívója olvasható.

**Szeretettel várjuk Önt és családját 2015. október 20-án, kedden 17.30-kor a Semmelweis Orvostörténeti Múzeumba, hogy minderről személyesen is meggyőződhessen.**

A Tanárok éjszakája alkalmából rendezett egyórás programon Varga Benedek főigazgató úr beszél Semmelweis Ignác hagyatékáról, illetve arról, miért aktuális számunkra ma is a felfedezése, pályájának tragikusan végződő íve, közben pedig Kómár Hanna múzeumpedagógus az Önök gyermekeivel foglalkozik egy játékos kézműves foglalkozáson.

Üdvözlettel: A Semmelweis Orvostörténeti Múzeum munkatársai

**Jelentkezés: Kómár Hanna múzeumpedagógus**

**A regisztráció határideje: 2015. október 16. péntek. Kérjük, levelében jelezze, hány gyerekkel érkezik, és milyen az életkoruk!**

Belépő: 500 Ft/fő

Helyszín: 1013 Budapest, Apród utca 1-3.

Facebook: <https://www.facebook.com/SOMuseum>

Múzeumpedagógiai programunkról részletesebben: http://semmelweismuseum.hu/muzeumpedagogia/